

Ajánlati felhívás

**Vasutasok Szakszervezete**

Székhely: 1023 Budapest, Ürömi u.8.

Országos nyilvántartási szám: 621/1989

Nyilvántartásba vevő szerv megnevezése: Fővárosi Törvényszék

Adószáma: 19002323-2-41

Bankszála száma: 11707024-20159388

Képviselő neve: Papp Zoltán Elnök

mint **Ajánlatkérő** (a továbbiakban: Ajánlatkérő) ajánlattételi eljárást kezdeményez az alábbifeltételekkel:

Kérjük, hogy a beszerzés tárgyának teljesítésére az alábbiak szerint szíveskedjenek ajánlatot (árajánlatot) benyújtani.

**1. A beszerzés tárgya és a beszerzés becsült értéke, részajánlat-tétel biztosítása:**

Nyíregyházán a Megrendelő TÁMOP forrásból finanszírozott tagszervező és érdekképviseleti hatékonyságépítő projektjében tagszervező rendezvény ellátása és az ellátás megszervezésének biztosítása.

A beszerzés becsült értéke: 960 000 Ft bruttó (fejenként bruttó 6000 FT), érintett megvalósulási helyszínenként tehát

480 eFt a szegedi 2 alkalmas, 40 fős rendezvényre és

480 eFt a nyíregyházi 2 alkalmas, 40 fős rendezvényre

Az elbírálásnál a megvalósulási helyekre alkalmazott egységárak versenyeznek.

A Megrendelő arra tekintettel, hogy a rendezvények eltérő helyszíneken valósulnak meg, lehetővé teszi a részajánlat benyújtását az érintett telephelyek vonatkozásában.

**2. A beszerzés specifikációja:**

*Megrendelő által a szerződésben meghatározott helyen szükséges az ellátás biztosítása, 2x 40 fő részére, két-két alkalommal, tehát összesen területeként 80 fő részére, (mindösszesen tehát 160 fő).*

***KONFERENCIAHELYSZÍN SZOLGÁLTATÁSA***

* ***Helyszín biztosítása legalább 40 fő részére. A helyszínnek alkalmasnak kell lennie számítógép üzemeltetésére, projektkor használatára és megfelelő hangosításra. A 40 fő részére ülőhely és asztal biztosítása szükséges. A konferencia részére fenntartott helyiség minimális mérete 60 m2.***
* ***Külön helyiségben a 40 fő részére étel –és italellátás biztosítása.***

***ÉTEL/ITAL/CATERING SZOLGÁLTATÁSA***

 *Étel és ital szolgáltatása „catering” tevékenységgel együtt:*

*ITAL*

* *kávé biztosítása folyamatosan, továbbá min. 1,5-1,5 liter szénsavas és szénsavmentes ásványvíz és min. 1,5 l üdítőital biztosítása fejenként*

*ÉTEL*

* *Az előadási kisszünetekben és a rendezvény megkezdése előtt-2 féle- legalább 10 dkg aprósütemény biztosítása fejenként,*
* *A rendezvény „nagyszünetében” önkiszolgáló rendszerű ételellátás, mellyel kapcsolatosan Megrendelő elvárása: Legalább 5 féle főétel (Például: sült- és rántott húsok, vegetáriánus ételek, töltött káposzta, pörkölt, hortobágyi palacsinta, tésztaételek, legalább 4 féle köret) és egy levesétel, továbbá legalább 3 féle választható desszert (melyből egy diétás kell,hogy legyen)*

*A vállalkozó részletes vállalását az árajánlata tartalmazza.*

*CATERING:*

* *Legalább egy fő biztosítása a rendezvényre érkezők fogadására, útba igazításra, tájékoztató kiadvány átadására, a kávé- és ebédszünetben asszisztencia nyújtására.*

**3. A szerződés meghatározása, aminek megkötése érdekében ajánlatot kérnek:**

 szállítási szerződés

**4. A szerződés teljesítési határideje**

A teljesítési határnapok a következők:

* Nyíregyházán: 2015. március 2, március 3.
* Szegeden: 2015. február 24, február 25.

 A rendezvények minden alkalommal 9:00 és 15:00 között kerülnek megtartásra. Megrendelő a rendezvények időpontját 2 órával megváltoztathatja.

**5. A teljesítés helye:**

 A szerződésben rögzítettek szerint.

**6. Az ellenszolgáltatás teljesítésének feltételei:**

A szerződésszerű teljesítés igazolása a Megrendelő képviselője által, melynek megtörténtét követő 30. napon.

7. **Az ellenszolgáltatás teljesítésének módja:**

 átutalás

**8. A szerződést biztosító és egyéb mellékkötelezettségek:**

[x] késedelmi kötbér,

[x] meghiúsulási kötbér,

**9. Részvételi feltételek**

**9.1 Kizáró okok:**

Az eljárásban nem lehet ajánlattevő, alvállalkozó, akikkel szemben az alábbi kizáró okok fennállnak:

1. végelszámolás alatt áll, vagy vonatkozásában csődeljárás elrendeléséről szóló bírósági végzést közzétettek, vagy az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van,
2. tevékenységét felfüggesztette vagy akinek tevékenységét felfüggesztették,
3. gazdasági, illetve szakmai tevékenységével kapcsolatban jogerős bírósági ítéletben megállapított bűncselekményt követett el, amíg a büntetett előélethez fűződő hátrányok alól nem mentesült;
4. adószámát felfüggesztették
5. nem rendelkezik a tevékenység folytatásához szükséges hatósági engedéllyel (ideértve különösen az ÁNTSZ –engedélyt és a tevékenység folytatásához szükséges működési engedélyt)

Igazolási módok:

**a.-d**. **pontok esetében:** 30 napnál nem régebbi cégkivonat, vagy cégformától függően a működés jogszerűségét igazoló egyéb okirat. Egyéni vállalkozók esetében vállalkozói igazolvány másolata, vagy a közhiteles adatbázisból kinyomtatott igazolás. Amennyiben a cég adataiban változás következett be a letöltött cégkivonat dátumához képest, kérjük csatolja a változásbejegyzési kérelem másolatát is.

[x] közhiteles adatbázisból letöltötten és cégszerűen aláírtan (ideértve különösen az [www.e-cegjegyzek.hu](http://www.e-cegjegyzek.hu), továbbá az NAV adatait)

**e. pont esetében:** A beadandó engedélyek másolatban, és az ajánlattevő képviselője által aláírtan

**9.2 Alkalmassági feltételek:**

**9.2.1 Gazdasági és pénzügyi alkalmasság**

1. Ajánlatához csatolja pénzügyi intézménytől származó, legfeljebb az eljárást megindító felhívás feladásától visszafelé számított kettő évre vonatkozó bankszámlaigazolást. Amennyiben az ajánlattevő később jött létre, az igazolás a szervezet létrejöttétől szükséges.

**9.2.2 Szakmai alkalmasság**

1. Az ajánlattevő rendelkezzen a megelőző 2 évben legalább a jelen beszerzés során megajánlott díj értékének megfelelő, -catering szolgáltatásra is kiterjedő- étel és italszolgáltatási (legfeljebb 2 alkalom alatt teljesített) referenciával.

Igazolás módja: Referencianyilatkozattal

1. Az ajánlattevő igazolja, hogy a termékek csomagolása eleget tesz a környezetbarát csomagolási elvárásoknak. Ajánlattevő a fenti feltételeknek eleget tehet akként is, hogy az ételt és az italt a közegészségügyi előírások figyelembe vétele mellett elmosható (pl. kerámia) edényben szolgálja fel, a műanyag edényzet mellőzésével.

Igazolás módja: Szállítói nyilatkozat, vagy igazolás a csomagolóanyagokra vonatkozóan: teljes mértékben lebomló, illetőleg újrafelhasznált anyagból kell, hogy a csomagolás készüljön. Erre vonatkozóan a gyártó nyilatkozata, ÖKO-címke, a csomagolóanyag összetételére vonatkozó gyártói leírás, műbizonylat is elfogadható.

**9.3 Az ajánlatba becsatolandó nyilatkozatok, igazolások**

* *Felolvasólap*
* *Aláírási címpéldány egyszerű másolati példányban*
* *30 napnál nem régebbi cégkivonat, vagy cégformától függően a működés jogszerűségét igazoló egyéb okirat (vállalkozói igazolvány) egyszerű másolatban, adatbázisból letöltötten*
* *Nyilatkozat a cégkivonat adatairól eredeti példányban*
* *Változásbejegyző kérelem (adott esetben, ha felmerült változás a cégadatokban) egyszerű másolatban*
* *Bankszámla-nyilatkozat*
* *Referencia -nyilatkozat*
* *Nyilatkozat a szerződéses feltételek elfogadásáról eredeti példányban*
* *Környezetbarát csomagolóanyagról igazolás, nyilatkozat*
* *Tevékenység folytatásához szükséges engedélyek és igazolások másolatban.*
* *Egyéb fontosnak tartott információ*

**11. Az elbírálás szempontja:**

 [x] legalacsonyabb összegű ellenszolgáltatás

**12. Az ajánlatkérő hiánypótlási lehetőséget biztosít.**

 Hiánypótlás során az ajánlati ár nem változhat, azonban az ajánlat érvényességéhez szükséges dokumentumokat lehet benyújtani. Hiánypótlás során Ajánlatkérő által nem kért dokumentumok is pótolhatók. Hiánypótlás során a felolvasólap és annak tartalma nem pótolható! Hiánypótlási határidő be nem tartása esetén ajánlatkérő az eredeti ajánlat alapján végzi a bírálatot. A hiánypótlásra az erre vonatkozó felhívás megküldésétől számított 5 munkanap áll Ajánlattevő rendelkezésére, ellenkező esetben a hiánypótlás érvénytelen.

**13. Az ajánlattétel nyelve:**

A magyar.

**14. A felhívás közzétételének/megküldésének napja: 2015.01.15.**

**15. Az ajánlattételi határidő: 2015.02.02. 15:00 óra**

**16. Az ajánlat benyújtásának címe:**

Az ajánlatok kizárólag az alább megadott elérhetőségen nyújthatók be az ajánlattételi határidő lejártáig.

 1023 Budapest, Ürömi u.8., II. em. 4. szám.

**17. Ajánlat bontási határidő: 2015.02.02. 15:00 óra**

 Az ajánlatok bontásának helyszíne:

 Vasutasok Szakszervezete

1023 Budapest, Ürömi u.8., II. em. 4. szám.

Az ajánlatok felbontása nyilvános.

 Érvénytelen az ajánlat, ha az ajánlattételi határidőn túl érkezik.

**18. Az eredményhirdetés tervezett időpontja: a bontástól számított 2 napon belül. Hiánypótlás esetén az időpont változik!**

**19. A szerződéskötés tervezett időpontja: az eredményhirdetést követő 3 munkanapon belül.**

**20. Az ajánlati kötöttség minimális időtartama: az ajánlattételtől számított30nap.**

**21. Egyéb információk:**

Az ajánlatot magyar nyelven, a részletes árajánlatot xls vagy xlsx formátumban kell rögzíteni, azonban ezek az állományok nem tartalmazhatnak jelszóval, vagy cellavédelemmel védett állományokat.

**Az Ajánlatkérő külön felhívja az Ajánlattevők figyelmét az ún. FELOLVASÓLAP kitöltésének és az ajánlatba történő becsatolásának szükségességére. Az Ajánlatkérő tájékoztatja ajánlattevőket hogy jelen eljárásban valamennyi FELOLVASÓLAP nélkül benyújtott ajánlatot érvénytelenné nyilvánítja.**

Érvénytelen a benyújtott ajánlat, és az eljárás további szakaszaiból való kizárást eredményez, amennyiben:

 - az ajánlattételi határidő lejárta után nyújtották be;

- a részvételi feltételként kért igazolások és nyilatkozatok nem, vagy nem megfelelő módon igazolják Ajánlattevő/Pályázó alkalmasságát;

- a hiánypótlásnak Ajánlattevő/Pályázó az előírt módon nem tett eleget, vagy a hiánypótlás határidőn túl érkezett;

 - ha Ajánlattevő/Pályázó nem csatolja a Felolvasó lapot;

 - ha az ajánlatban valótlan adat, nyilatkozat szerepel;

- a pályázati felhívásban és mellékleteiben előírt követelményeknek Ajánlattevő/Pályázó ajánlata nem felel meg.

- amennyiben Ajánlattevő/Pályázó elmulasztja a szerződési feltételekkel kapcsolatos elfogadó nyilatkozatát, illetve észrevételeket megküldeni;

- amennyiben Ajánlattevő/Pályázó csődeljárás vagy felszámolás alatt áll.

- Amennyiben Ajánlattevő nem csatolja a tevékenység folytatásához szükséges engedélyek másolatát

Hiánypótlásban olyan adat, információ, dokumentum nem pótolható, amely a vállalási árat befolyásolja, módosítja.

 Ajánlatkérő a nyertes ajánlattevő visszalépése, vagy a szerződéskötés bármely okból történő meghiúsulása- esetén a második legkedvezőbb ajánlatot tevővel köthet -erre vonatkozó döntése esetén- szerződést.

Az ajánlatnak tartalmaznia kell kifejezetten és különösen az ajánlattevő nyilatkozatát a felhívás feltételeinek elfogadására, a szerződés teljesítésére és a kért ellenszolgáltatásra, továbbá az ettől eltérő javaslataira. Azonban felhívjuk figyelmét, hogy a javaslatok elfogadása Ajánlatkérő számára nem kötelező.

Ajánlatkérő felhívja Ajánlattevők figyelmét, hogy a felhívásban nem részletezett feltételek az Ajánlati dokumentációban kerülnek részletezésre.

Budapest, 2014. ………………………..

 \_\_\_\_\_\_\_\_\_\_\_\_\_\_\_\_\_\_\_\_\_\_

 Vasutasok Szakszervezete

 Ajánlatkérő

**FIGYELEM!**

**Az alábbi iratminták a Felolvasó lap kivételével csak ajánlott nyomtatványok, tájékoztató jellegűek.**

**Lehetséges, hogy az ajánlati felhívásban, a dokumentációban, vagy a kiegészítő tájékoztatásban bárhol előírt további dokumentumok, nyilatkozatok, iratok becsatolása is szükséges lehet az ajánlat teljességéhez.**

**Az iratminták rendelkezésre bocsátása nem mentesíti az ajánlattevőt azon felelőssége alól, hogy ajánlatát az ajánlati felhívásban, a dokumentációban meghatározott tartalmi és formai követelmények szerint készítse el.**

**FELOLVASÓLAP**

Ajánlattevő neve:

Ajánlattevő székhelye (lakóhelye):

Telefon:

Telefax:

E-mail:

Az eljárás tárgya: ………………………...

………………………………………………………………………………………………………………………………………………………

………………………………………………………………………………………………………………………………………………………

………………………………………………………………………………………………………………………………………………………

………………………………………………………………………………………………………………………………………………………

Nyilatkozom, hogy ajánlatom az ajánlattételi határidő lejártától minimum 30 napig, de legkésőbb …………… -ig érvényes.

Kelt(helység, év, hónap, nap)

………..………………

(cégszerű aláírás)

**\*A felolvasólap nem hiánypótolható! Benyújtása nélkül az ajánlat érvénytelen!**

 **NYILATKOZAT**

**a**

**szerződéses feltételek elfogadásáról**

Alulírott, …………………………………………., mint a(z) ……………….…………… (cég neve, címe) nyilatkozattételre jogosult képviselője – az ajánlati felhívásban és a dokumentációban foglalt valamennyi formai és tartalmi követelmény, utasítás, kikötés és specifikáció gondos áttekintése után ezennel kijelentem, hogy a dokumentáció mellékletét képező szerződéstervezetet megismertem, és az abban foglalt tartalommal – nyertesség esetén – a szerződést a konkrétumokkal kiegészítve aláírom.

Jelen nyilatkozatot a **Vasutasok Szakszervezete**  mint ajánlatkérő által **…………………………………………………….** tárgyban megindított beszerzési eljárásban, az ajánlat részeként teszem.

Kelt(helység, év, hónap, nap)

………..………………

(cégszerű aláírás)

**NYILATKOZAT A CÉGKIVONAT ADATAIRÓL**

(Ajánlattevő, igénybe venni kívánt alvállalkozó külön-külön

Alulírott …………………………….., mint a(z) …………………………………………….. , ajánlattevő cégjegyzésre jogosult képviselője nyilatkozom, hogy az aktuális cégállapotot bemutató, az illetékes cégbíróság vagy az IRM Céginformációs és az Elektronikus Cégeljárásban Közreműködő Szolgálat által kiadott, vagy az utóbbi szervezet adatbázisából letölthető cégkivonat adatai a valósának megfelelőek és azok az ajánlattételi határidőben aktuális cégállapotot mutatják.

Az illetékes cégbíróság megnevezése:

 ………………………………………………………

Társaságunk cégjegyzék száma: ……………………

( ) Jelen nyilatkozatommal megerősítem, hogy társaságunknak a cégkivonat szerint cégügyben, a cégkivonatban még át nem vezetett, el nem bírált módosítás nincs folyamatban.

( ) Társaságunknak a cégkivonat szerint cégügyben, a cégkivonatban még át nem vezetett, el nem bírált módosítás van folyamatban.

Ezért csatoljuk a cégbírósághoz érkeztetett változásbejegyzési kérelem másolatát.

*(választást x-el jelölni)*

Kelt(helység, év, hónap, nap)

………..………………

(cégszerű aláírás)

# REFERENCIA NYILATKOZAT

Alulírott, …………………………………………., mint a(z) ……………….…………… (cég neve, címe) nyilatkozattételre jogosult képviselője nyilatkozom, hogy az ajánlat tárgykörével kapcsolatos referenciamunkáinkat jelen táblázatban mutatjuk be.

|  |  |  |  |  |
| --- | --- | --- | --- | --- |
| **Szolgáltatás megnevezése, műszaki tartalmának rövid leírása, teljesítés helye** | **Teljesítés ideje****(kezdés-befejezés) (év/hónap/nap)** | **Szerződést kötő másik fél**  | **Éves árbevétel****(nettó eFt)** | **Megrendelő kontaktszemély neve, beosztása, telefonszáma** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Kelt:

……………..…………………..

 cégszerű aláírás